./data/phi0474/phi010/phi0474.phi010.perseus-lat2.xml
M. Tullius Cicero
Lucius Quinctius, homo				maxime popularis, qui omnis rumorum et contionum ventos conligere consuesset,				oblatam sibi facultatem putavit ut ex invidia senatoria posset crescere, quod eius ordinis iudicia minus				iam probari populo arbitrabatur  habetur una atque altera contio vehemens				et gravis; accepisse pecuniam iudices ut innocentem reum condemnarent tribunus				plebis clamitabat; agi				fortunas omnium dicebat; nulla esse iudicia; qui				pecuniosum inimicum haberet, incolumem esse neminem posse  homines totius				ignari negoti, qui Oppianicum numquam vidissent, virum optimum et hominem				pudentissimum pecunia oppressum esse				arbitrarentur, incensi suspicione rem in medium vocare coeperunt et causam illam				totam deposcere